גרינברג טראוריג

גרינברג טראוריג היא פירמת עורכי דין בינלאומית, אשר נכון לשנת 2024, מונה 47 סניפים בארצות הברית, אירופה, אסיה, אמריקה הלטינית ובמזרח התיכון, לרבות במדינת ישראל.<ref name=":0"></ref> סך הכל מועסקים כ-2,700 עורכי דין בקירוב בכל סניפי הפירמה. בשנת 2023, הסתכמו הכנסות הפירמה בכשני מיליארד דולרים (מקום 19 בעולם בדירוג הכנסות למשרדי עורכי דין).<ref name=":0" />

בשנת 2012 נפתח הסניף הישראלי של הפירמה.<ref name=":1"></ref> בכך הפכה גרינברג טראוריג לפירמת עורכי הדין הבינלאומית הראשונה שפותחת סניף בישראל באופן רשמי.<ref name=":2"></ref> המשרד מספק שירותים בדין הזר בלבד, ועוסק במיזוגים ורכישות, השקעות, נדל"ן, דיני עבודה, שוק ההון, פרטיות, סייבר, קניין רוחני, הייטק, מיסוי אמריקאי, ליטיגציה, מלונאות ועוד, ומעסיק רק עורכי דין המחזיקים רישיון עריכת דין בארצות הברית.

== היסטוריה ==
משרד עורכי הדין גרינברג טראוריג הוקם במיאמי, פלורידה על ידי עורכי הדין היהודים מל גרינברג, לארי ג'יי הופמן ורוברט טראוריג.<ref></ref><ref></ref> בשנות ה-80, היה רובין אסקיו, מושל פלורידה ומועמד המפלגה הדמוקרטית לנשיאות, אחד מבעלי המניות בפירמה.<ref></ref><ref></ref> לארי הופמן התמנה לשותף המנהל הראשון של הפירמה ב-1991. לאחר מכן, החלה הפירמה להתרחב, ופתחה סניף בניו יורק.<ref></ref> בין לקוחות הפירמה בניו יורק, היה מגזין הניו יורקר.<ref></ref>

ב-1999, פתחה הפירמה סניפים בערים נוספות בארצות הברית, כגון שיקגו, בוסטון, לוס אנג'לס ווילמינגטון (דלוואר). ב-2009 פתחה הפירמה את המשרד הראשון שלה מעבר לים, בלונדון שבבריטניה.<ref></ref> נכון להיום, למשרד יש כ-47 סניפים ברחבי העולם.<ref></ref> בין לקוחות החברה בעבר ובהווה, ניתן למנות את יאהו, אמזון, בואינג, פפסי, מיקרוסופט, טבע, הילטון, דויטשה בנק, סיטיגרופ, מורגן סטנלי ועוד.<ref name=":2" />

== פעילות בישראל ==
פירמת גרינברג טראוריג החלה באופן מעשי את פעילותה בישראל בתקופת האינתיפאדה השנייה, כאשר שלחה עורכי דין מטעמה לעזור לתת שירותים משפטיים פרו-בונו עבור חברות ישראליות.<ref name=":2" />

בשנת 2012 אפשר המחוקק הישראלי לעורכי דין זרים לפעול ולייעץ בישראל, בכל הנוגע לדין הזר.<ref></ref> לאחר מכן, החלה הפעילות הרשמית של הפירמה, כאשר נפתחה השלוחה הישראלית במתחם עזריאלי.<ref name=":1" /> בכך הייתה הפירמה הבינלאומית הראשונה שפתחה סניף בישראל. בשנת 2022 מיזגה אליה את הפעילות של מחלקת שוק ההון במשרד מקדרמות', אשר הייתה פעילה בישראל.<ref></ref><ref></ref>

במשרד הישראלי של הפירמה יש כיום 18 עורכי דין, כולם בעלי רישיון זר לעריכת דין, ואינם עוסקים בדין הישראלי.<ref name=":1" /> במהלך פעילותה בישראל, ייצגה הפירמה חברות ישראליות שביצעו עסקאות בחו"ל. ניתן למנות בהקשר זה את רכישת מגדל מגורים במנהטן על ידי כלל ביטוח ופיננסים ומנורה מבטחים (יחד עם חברת סילבסטין פרופרטיס);<ref></ref> רכישת חברת Re Solutions על ידי גיא קרפנטר;<ref></ref> הנפקתה של חברת הזכוכית החכמה, גאוזי, בנאסד"ק;<ref></ref> השלמת מיזוג עם ספאק של חברת נובו גרופ;<ref></ref><ref></ref> רכישה של החברה הישראלית BriefCam על ידי חברת Canon;<ref></ref> ייעצה ל-Digital Turbine ברכישה של חברת Fyber הישראלית;<ref></ref><ref></ref>ייצוג חברת סגה (SEGA) ברכישת החברה האמריקאית GAN Ltd, המחזיקה בחברת בת ישראלית;<ref></ref> ייצגה את חברת ברגר קינג בפתיחת הפעילות המחודשת שלה בישראל ועוד.<ref></ref>

מאז פרצה מלחמת חרבות ברזל, החלה הפירמה הבינלאומית לישראל לסייע לישראל במגוון דרכים, לרבות הענקת סיוע משפטי פרו-בונו לצורך קידום גיוס תרומות וציוד מגורמים בארצות הברית.<ref></ref> כמו כן, הגישה הפירמה תביעה כנגד ארגונים שתמכו בחמאס מאז מתקפת ה-7 באוקטובר.<ref></ref> יו"ר הפירמה, ריצ'רד רוזנבאום, היה מן החותמים על מכתב פנייה למוסדות אקדמאיים מובילים בארצות הברית בשם משרדי עורכי דין מובילים בארצות הברית, על מנת שיפעלו למיגור האנטישמיות בקמפוסים שפרצה בתקופת המלחמה.<ref></ref>

== קישורים חיצוניים ==

== הערות שוליים ==

קטגוריה:משרדי עורכי דין בישראל